אימרה דויטש (רופא)

אימרה דויטש (בהונגרית: Deutsch Imre; בודפשט, 30 בספטמבר 1896 – מחנה הריכוז מאוטהאוזן, 8 בנובמבר 1944)<ref></ref> היה דוקטור לרפואה יהודי-הונגרי, אורולוג, כירורג, אביו של אילש דשי (1931–2018), סבו של העיתונאי יאנוש דשי.

== ביוגרפיה ==
אימרה דויטש נולד במשפחה יהודית כבנם של יוז'ף דויטש (1872–1945), רואה חשבון מסחרי, ושל מתילד וייצנר (1873–1939).<ref></ref> הוא למד באוניברסיטת פטר פאזמאן בבודפשט (כיום אוניברסיטת אטווש לוראנד). במלחמת העולם הראשונה שירת בחזית במשך עשרים חודשים ונפל בשבי האיטלקי. עם שובו המשיך בלימודיו ובשנת 1922 קיבל את ההסמכה באורולוגיה. מ-1919 עד 1921 עבד כסטודנט לרפואה במעבדה של פוליקליניקת Charité, ומ-1922 עד 1928 היה עמית במחלקה לאורולוגיה בראשות פרופסור גזה אייש. בין השנים 1922–1944 היה רופא במחלקה לאורולוגיה של המוסד הלאומי לביטוח סוציאלי (דומה לקופת חולים), ולאחר מכן סגן הרופא הראשי המוסד (הארצי). בין השנים 1938–1941 שירת בצבא ארבע פעמים כרופא צבאי, ועל כך קיבל מדליות הנצחה. לאחר מכן, כיהודי היה מוגבל במקומות עבודתו על כן בשנים 1942–1944 הוא היה הרופא הראשי של בית החולים היהודי ברחוב סאבולץ' (כיום ששמו המרכז הרפואי הלאומי) של הקהילה היהודית של פשט, ובין ינואר לבין אפריל 1944 היה הרופא הראשי ומנהל המחלקה האורולוגית של בית אבות סיעודי לקשישים (בודפשט).
* בין 1919 לבין 1923 הוא היה חבר צוות פנימי וכתב של כתב העת "רפואה" (Gyógyászat)
* בין 1926 לבין 1939 הוא היה עורך המדור האורולוגי של כתב העת "סקירה דרמטולוגית, אורולוגית וונרולוגית" (Bőrgyógyászati, Urológiai és Venerológiai Szemle)
* בין השנים 1938–1939 היה סגן העורך הראשי של כתב העת "אורולוגיה הונגרית" (Magyar Urológia).

באפריל 1944 נשלח לספר באזור טרנסילבניה כרופא אזורי ומשם גורש למחנות ההשמדה אושוויץ ולאחר מכן למאוטהאוזן ביוני, שם עבד במחצבה. הוא נפטר בנובמבר 1944.

אשתו, אנה אדלר<ref>[https://www.researchgate.net/publication/339777158_Egy_elkotelezett_fogorvosno_elettortenete-_dr_Adler_Anna אנה אדלר רופאת שיניים]</ref><ref>[https://issuu.com/dentalpress2012/docs/e-journal_dh_2021-1/s/11867182 אנה אדלר ביוגרפיה]</ref> (1899–1994), הייתה רופאת שיניים, רופאה ראשית, בתם של הרב אילש אדלר, תאולוג, ושל ינקה קרמר, אותה נשא לאישה ב-5 בפברואר 1925, בבודפשט.<ref></ref>

== מחקריו וכתביו ==
* מקרי פלסטיקה של השופכה (רפואה, 1923, מס' 20)
* בדיקת תפקודי כליות שתנ<nowiki/>ני (carbamid) בניתוח. עם בלה ראדו. (Medical Weekly, 1926, מס' 32)
* סקירה כללית של המחלות האורולוגיות הכירורגיות של הילדות במונחים של הליכי בדיקה מודרניים (רפואה, 1927, מס' 47)
* מעמד פשוט להרכבה של ציסטוסקופ (רפואה, 1929, מס' 12)
* אורוליתיאזיס בילדות (רפואה, 1930, מס' 33)
* מחקרים על השפעת חיידקים אורופתוגנים על ריכוז ההידרוגנציה של שתן נגוע. עם פאל פודור. (רפואה, 1934, מס' 38)
* הערות על האורולוגיה של הילדות (רפואה, 1936, מס' 19)

== לקריאה נוספת ==
* [https://opac-nevter.pim.hu/en/record/-/record/PIM77570 נתוניו] במוזיאון הספרותי פטפי
* Dési János (2012. április 7.). „Dr. Deutsch Imre rövid életrajza”. Népszava (Magyarország)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (Pál Gulyás: פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: אגודת הספרנים והארכיונאים ההונגרים. 1939–1944).

== הערות שוליים ==

קטגוריה:רופאים יהודים הונגרים
קטגוריה:אורולוגים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי
קטגוריה:כירורגים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אסירים במחנה הריכוז אושוויץ
קטגוריה:נספים במחנה הריכוז מאוטהאוזן
קטגוריה:הונגרים שנולדו ב-1896
קטגוריה:הונגרים שנפטרו ב-1944